ABB toob turule analüütikatarkvara ja -teenused, mis ühendavad operatiivandmed tehniliste ja IT-andmetega. ABB Ability Genix Industrial Analytics and AI Suite on mastaapne täiustatud analüüsi platvorm, millel on eelinstalleeritud, hõlpsasti kasutatavad rakendused ja teenused
Platvorm kogub, kontekstualiseerib ja teisendab operatiiv-, inseneri- ja infotehnoloogiaalased andmed kogumiks, mis aitab tööstusettevõtetel parendada tegevusi, optimeerida varahaldust ning muuta ohutult ja jätkusuutlikult sujuvamaks äriprotsesse.
Analüütikute uuringud näitavad, et tööstusettevõtted on tavaliselt võimelised kasutama ainult 20 protsenti kogutud andmetest, mis piirab tõsiselt nende võimet andmeanalüütikat reaalselt rakendada. ABB uus lahendus toimib digitaalse andmete lähenemispunktina, kus erinevatest allikatest pärit teabevood tootmisest koondatakse ühtse analüüsimudeli kaudu konteksti. Tehisintellekti rakendamine nende andmete analüüsimisel annab infot prognoosimiseks ja optimeerimiseks, mis parandab ettevõtte tulemuslikkust.
„Me usume, et koht, kus alustada andmete analüüsi teekonda protsessi-, energia- ja hübriidtööstuses, on tugineda olemasolevale digitaaltehnoloogiale, mis kontrollib tootmisprotsesse,“ ütles ABB tööstusautomaatika ärivaldkonna juht Peter Terwiesch.
„Näeme oma klientidele tohutut võimalust operatsioonide andmeid paremini kasutada, ühendades need inseneri- ja infotehnoloogiaandmetega. Uus lähenemisviis aitab meie klientidel teha sõna otseses mõttes miljardeid paremaid otsuseid.“
ABB Ability Genix koosneb andmeanalüüsi platvormist ja ABB teenusrakendustest, mis aitavad klientidel otsustada, milliseid varasid, protsesse ja riskiprofiile saab parendada, ning abistavad kliente analüüside kavandamisel ja rakendamisel. Rakendustebaasist saavad kliendid tellida mitmesuguseid analüütilisi rakendusi ning kiirendada logistilist protsessi.
Skaleeritav lahendus ABB Ability Genix toetab mitmesuguseid juurutusi, sealhulgas pilve-, hübriid- ja kohapealseid arendusi. ABB Ability Genix kasutab platvormi Microsoft Azure integreeritud pilveühenduse ja teenuste jaoks läbi ABB strateegilise partnerluse Microsoftiga.
„ABB Ability Genix Suite pakub ainulaadset väärtust ning kombineerib andmete, domeeniteadmiste, tehnoloogia ja tehisintellekti jõu,“ ütles ABB tööstusautomaatika digitaalvaldkonna juht Rajesh Ramachandran. „ABB Ability Genix aitab tootmisettevõtetel teha õigeaegseid ja täpseid otsuseid läbi sügava analüüsi ja optimeerimise nii tehases kui kogu ettevõttes.“
ABB Ability Genixi põhikomponent on ABB Ability Edgenius Operations Data Manager, mis ühendab, kogub ja analüüsib operatsioonitehnoloogia andmeid ettevõtte tootmises. ABB Ability Edgenius kasutab operatiivtehnoloogia ja seadmete genereeritud infot analüütiliste andmete tootmiseks, mis parandavad tootmisprotsessi ja varade kasutamist. ABB Ability Edgeniuse saab juurutada iseseisvalt või integreerida ABB Ability Genixiga nii, et operatiivandmed ühendatakse teiste andmetega strateegiliseks ärianalüütikaks.
ABB tööstusautomaatika ärivaldkond pakub laia valikut seadmeid, süsteeme ja lahendusi protsessi- ja hübriidtööstuse klientidele. ABB on tööstusautomaatika valdkonnas maailma juhtiv ettevõte.